Cekuk manis

Cekuk manis (), cekur manis (), cekup manis, taruk manis, cermela hutan dan asin-asin ialah tumbuhan renek yang dijadikan sayur daun di beberapa kawasan tropika seperti Malaysia, Indonesia dan Thailand. Daun cekur manis yang dipetik diperam atau dijeruk, dan dijadikan bahan masakan yang sungguh menyelerakan. 

Pokok cekur manis ini boleh mencapai ketinggian hingga 8 m jika tidak dicantas. Namun, untuk mengekalkan kesuburan dan memastikan penuaian yang berterusan, ia perlu dicantas selalu hingga mencapai ketinggian 1-2 meter.

Ia merupakan sumber vitamin K yang baik. Walau bagaimanapun, satu kajian mencadangkan bahawa pengambilan berlebihan air cekur manis (akibat kepopularannya di Taiwan bagi mengawal berat badan pada pertengahan 90-an) mampu menyebabkan kerosakan paru-paru, akibat kepekatan tinggi alkaloid papaverin.

Daun pokok cekur manis, terutamanya daun segar mengandungi banyak provitamin A karetinoid, terutamanya daunnya yang baru dipetik dan masih segar. Selain itu, ia juga kaya dengan kandungan vitamin B dan C, protein, dan galian. Kandungan zatnya semakin tinggi dalam daun yang matang.

Ciri-ciri botani

Tumbuhan saka renek ini boleh tumbuh setinggi 8 m jika tidak dicantas. Batangnya separa berkayu, tidak banyak percabangan jika tidak dicantas, berwarna hijau tua ketika muda dan bertukar keperangan setelah matang. Daunnya tunggal, tersusun berselang-seli, berbentuk bujur, hijau tua di permukaan atas, dan hijau muda di permukaan bawah, dengan hujung tirus dan birai rata. 

Bunganya tunggal, kecil, berbentuk bulat, hijau keputihan ketika muda dan bertukar merah jambu ketika tua; ia keluar dari celah ketiak daun di balik daun. Buahnya kapsul, bulat, berlekuk enam, sederhana besar, hijau cerah ketika muda dan bertukar putih keunguan setelah masak; ia merekah kepada tiga pangsa apabila telah tua bagi melepaskan biji-bijinya, dan terletak di sebalik daun.

Penanaman
Pokok cekur manis membiak melalui dua kaedah biasa iaitu biji benih dan keratan batang namun  benih yang dihasilkan melalui keratan batang lebih bermutu. Ia boleh tumbuh subur di kawasan bercahaya penuh ataupun di kawasan naungan yang redup. Selain itu, ia juga mampu bertahan terhadap tanah yang mempunyai kandungan asid yang tinggi (masam kelat), selain mampu dan boleh tumbuh di kawasan tanah liat.

Perosak
Serangga perosak utama tumbuhan ini ialah kumbang Adoretus sinicus.

Kegunaan
Ia merupakan salah satu sayuran daun yang popular di Asia Selatan dan terkenal kerana banyak didapati dan sedap. Pucuknya juga dimakan sebagai sayuran. Di Vietnam, ia dimasak sebagai sup bersama ketam atau udang kering. Pucuk muda cekur manis boleh direbus dan dimakan dengan sambal belacan, budu, cencaluk atau pencecah lain sebagai ulam. Rasanya manis dan berangin.

Khasiat 
Sauropus adalah sumber α- dan β-karotin yang baik. β-karotin ini sebahagiannya bertindak balas membentuk vitamin A. Ia kaya dengan pengeluaran vitamin C iaitu lebih daripada 100% Nilai Harian (DV) setiap 100 g hidangan (288% DV), zat besi (23% DV) dan zink (10% DV). Namun, paras polifenol yang tinggi, seperti tanin, menghalang penyerapan Zn dan Fe.

Ia dikatakan boleh merawat panas badan, tekanan darah rendah, wanita yang baru bersalin, pengeluaran susu ibu yang kurang, sistem pembuangan air kecil bermasalah, pening-pening, penyakit jantung dan saluran darah (kardiovaskular).

Nama tempatan
 Dalam bahasa Cina, ia dipanggil mani cai (马尼菜)
 Dalam bahasa Filipina, ia dipanggil Chinese malunggay
 Dalam bahasa Indonesia, ia dipanggil 
 Dalam bahasa Jepun, ia dipanggil amame shiba (アマメシバ)
 Dalam bahasa Jawa, ia dipanggil  (ꦏꦛꦸꦏ꧀)
 Dalam bahasa Tamil, ia dipanggil Thavasi Keerai (தவசிக்கீரை)
 Dalam bahasa Malayalam, Dalam [[bahasa  Madhura cheera ( "bayam Madura") atau Singapura cheera ( "bayam Singapura")
 Dalam bahasa Melayu, dipanggil cekur manis (di Malaysia), atau asin-asin dan cangkok manis (di Brunei)
 Dalam bahasa Sunda, ia dipanggil  (ᮊᮒᮥᮾ)
 Dalam bahasa Thai, ia dipanggil pak waan (atau pak waan ban; untuk dikelainkan dengan Melientha suavis, tumbuhannya yang memang berlainan)
 Dalam bahasa Vietnam, ia dipanggil rau ngót

Lihat juga 
 Cekur

Rujukan

Bacaan lanjutan 
 Faculty of Science Research Seminar: Elicitors Effect on in vitro Cultures of Sauropus Androgynus, University of Nottingham Malaysia Campus

Pautan luar 
 Information from Leaf for Life
 Katuk, Sauropus androgynous, a great vegetable for the hot, humid tropics 
 Sweet Leaf

Cekur Manis
Cekur Manis
Cekur Manis
Cekur Manis